|  |  |  |
| --- | --- | --- |
| Bilag 01 – Tidsplan |  |  |
| SLKS’ udbud af ASTA, Ansøgnings- og tilskudsadministrationssystem |

Indholdsfortegnelse

[1. Indledning 5](#_Toc474916720)

[1.1 Kontraktens overordnede forløb 5](#_Toc474916721)

[2. Beskrivelse af projektets faser 6](#_Toc474916722)

[2.1 Indledning 6](#_Toc474916723)

[2.2 Afklaringsfase 6](#_Toc474916724)

[2.2.1 Plan for afklaringsfasen 7](#_Toc474916725)

[2.3 Udviklings- og implementeringsfase 7](#_Toc474916726)

[2.3.1 Etablering af miljøer 8](#_Toc474916727)

[2.3.2 Plan for fasen 8](#_Toc474916728)

[2.4 Testfasen 10](#_Toc474916729)

[2.4.1 Plan for fasen 10](#_Toc474916730)

[2.5 Opstartsfase 11](#_Toc474916731)

[2.5.1 Plan for fasen 11](#_Toc474916732)

[2.6 Afslutningsfase 12](#_Toc474916733)

[2.6.1 Plan for fasen 12](#_Toc474916734)

[3. Hovedtidsplan 13](#_Toc474916735)

[4. Optioner 14](#_Toc474916736)

[4.1 Option 1-3 Indledning 14](#_Toc474916737)

[4.2 Fælles regler for option 1-3 14](#_Toc474916738)

[4.3 Tidsplan for levering af option 1-3 14](#_Toc474916739)

Underbilag til dette dokument

Appendiks A Aktiviteter i afklaringsfasen

Appendiks B Aktiviteter i Udviklings- og implementeringsfasen

Appendiks C Detaljeret tids- og aktivitetsplan

Appendiks D Information vedr. tidsplan

*Vejleding til Tilbudsgiver: Appendiks A-C er indeholdt i nærværende dokument. Appendiks D indgår i udbudsmaterialet som et selvstændigt dokument.*

***Vejledning til Tilbudsgiver***

*Denne vejledningstekst og øvrige vejledningstekster i bilaget slettes forud for kontraktindgåelse.*

*Nærværende bilag specificerer tidsplanen for projektet, og det i bilaget angivne supplerer Kontraktens bestemmelser herom.*

*Tilbudsgiver skal i bilag 1 gøre følgende:*

* *Udfylde og evt. supplere Hovedtidsplan (afsnit 3).*
* *Angive leveringstid for optioner (afsnit 4)*
* *Foretage en uddybende beskrivelse af aktiviteter i afklaringsfasen (appendiks A)*
* *Foretage en uddybende beskrivelse af aktiviteter i perioden fra kontraktindgåelse indtil afslutning af opstartsfasen (appendiks B)*
* *Udarbejde en detaljeret tids- og aktivitetsplan (appendiks C).*

*Det overordnede formål med tidsplanen er at få fastsat tidspunkter for de centrale milepæle, der er relevante i forbindelse med Leverancen.*

*De enkelte appendikser indeholder en detaljeret vejledning til, hvad Tilbudsgiver skal beskrive.*

*Hovedtidsplanen er opstillet med udgangspunkt i kontraktindgåelse i perioden fra den 24.10. til den 27.10. 2017. Ved kontraktindgåelse på et senere tidspunkt, vil der ske en parallelforskydning af alle tidsfrister, medmindre dette alene skyldes forhold foranlediget af Tilbudsgiver.*

*I forbindelse med udarbejdelsen af tidsplan skal Tilbudsgiver være opmærksom på, at bilag 14 indeholder visse minimumsfrister knyttet til gennemførelse af prøver. Tilbudsgiver skal ligeledes være opmærksom på, at afsnit 2’s beskrivelse af projektets faser indeholder en række aktiviteter, der skal være adresseret i den detaljerede tidsplan.*

*Det er ikke hensigten, at Tilbudsgiver skal foretage yderligere tilføjelser eller ændringer til bilaget, end hvad der fremgår overfor, jf. dog nedenfor samt udbudsbetingelsernes punkt 10.5 vedr. evaluering af tilbud, hvoraf det følger, at afvigelser fra bilaget vil indgå med negativ vægt i tilbudsevalueringen.*

***Generelt vedr. mindstekrav og grundlæggende elementer***

*Bilaget indeholder alm. vilkårstekst evt. i kombination med illustrationer. En del af denne vilkårstekst kan udgøre mindstekrav.*

*Sådanne mindstekrav* ***skal*** *opfyldes. Opfyldes et mindstekrav ikke, betragtes tilbuddet som ikke-konditionsmæssigt og vil som følge heraf blive afvist. Evt. mindstekrav er tydeligt markeret.*

*Tilbudsgiver skal være opmærksom på, at tilføjelser eller ændringer i vilkårstekst kan kollidere med mindstekrav, selv om tilføjelserne eller ændringerne foretages uden for de steder, der er markeret som mindstekrav.*

*Tilbudsgiver skal ligeledes være opmærksom på, at tilføjelser eller ændringer til vilkårstekst kan udgøre ændringer til grundlæggende elementer med den følge, at tilbuddet vil blive afvist som ukonditionsmæssigt.*

*Afvigelser over for vilkårsafsnit i et bilag skal markeres med ændringsmarkering (”Track Changes”) eller på anden måde tydeligt fremhæves.*

*Tilbudsgivers udfyldelse af bilaget evalueres i overensstemmelse med det i underkriteriet ”Proces, driftskrav og vedligeholdelses kvalitet” anførte.*

# Indledning

Bilag 1 indeholder en nærmere beskrivelse af Kontraktens faser, hovedtidsplan og detaljerede tidsplan.

## Kontraktens overordnede forløb

Kontraktens overordnede forløb udgøres af følgende faser:

* Afklaringsfase, jf. afsnit 2.2
* Udviklings- og implementeringsfase, jf. afsnit 2.3
* Testfase, jf. afsnit 2.4
* Opstartsfase, jf. afsnit 2.5
* Afslutningsfase, jf. afsnit 2.6

Det samlede forløb er illustreret i nedenstående figur.

Hovedtidsplan fremgår af afsnit 3.



# Beskrivelse af projektets faser

## Indledning

I de følgende afsnit 2.2 til afsnit 0 beskrives Projektets faser. Hvor en Part er angivet som ”Ansvarlig” for en aktivitet, betyder det, at Parten er ansvarlig for igangsætning og gennemførelse af aktiviteten.

## Afklaringsfase

Umiddelbart efter Kontraktens indgåelse igangsættes en afklaringsfase, der omfatter alle dele af de ydelser, der skal leveres under Kontrakten, med særlig vægt på Leverancen.

Afklaringsfasen gennemføres som et samarbejde, hvor Leverandøren iværksætter de aktiviteter, der anses nødvendige, for at Leverandøren kan opnå en yderligere detaljeret indsigt i Kundens forretningsgange, behov og it-miljø. Samtidig bibringes Kunden en detaljeret indsigt i Leverandørens Løsningsbeskrivelse, herunder i forhold til Systemets funktioner og muligheder. På grundlag heraf skal Leverandøren fremkomme med eventuelle forslag til præciseringer og suppleringer af Leverancebeskrivelsen og evt. øvrige bilag.

Afklaringsfasen er et intensivt forløb, hvor hver af Parterne skal yde en betydelig indsats, herunder deltage i analyser, workshops og demonstrationer.

I det omfang Parterne foreløbig opnår enighed om præciseringer og suppleringer til Kontraktens bilag, skal Leverandøren udarbejde udkast herom og skal i den forbindelse tage stilling til, i hvilket omfang disse præciseringer og suppleringer vil få konsekvens for tidsplan, vederlag til Leverandøren og eventuelle andre vilkår.

Efter eventuelle nødvendige iterationer og korrektioner forelægges det samlede udkast til en revideret Leverancebeskrivelse med beskrivelse af konsekvenser for Kunden til godkendelse. Kunden skal herefter inden 5 Arbejdsdage skriftligt meddele, om det modtagne kan godkendes eller afvises.

De præciseringer og suppleringer, der foretages under afklaringsfasen, skal ske i overensstemmelse med udbudsreglerne.

I afklaringsfasen tager Leverandøren initiativ til, at prøvestrategien gennemarbejdes i samarbejde med Kunden. Dette arbejde skal resultere i en af leverandøren udarbejdet revideret prøvestrategi, der skal leveres til Kunden samtidig med den reviderede leverancebeskrivelse.

Afklaringsfasen afsluttes ved Kundens endelige Meddelelse til Leverandøren om 1) hvorvidt den reviderede Leverancebeskrivelse kan godkendes eller 2) om Kunden ønsker at fastholde Kontrakten uændret.

### Plan for afklaringsfasen

I dette afsnit er arbejdsopgaver og ansvarsområder for afklaringsfasen overordnet beskrevet. Aktiviteterne indgår i den detaljerede tids- og aktivitetsplan, jf. bilag 01, appendiks C.

De enkelte arbejdsopgavers indbyrdes rækkefølge er fastlagt i den detaljerede tids- og aktivitetsplan, jf. Appendiks C.

|  |  |
| --- | --- |
| **Arbejdsopgaver** | **Ansvarlig** |
| Kontraktworkshop: Der afholdes en workshop, hvor Kontraktens indhold gennemgås, og hvor praktiske aftaler i relation til kontrakten konkretiseres. Desuden aftaler parterne på workshoppen de nærmere detaljer for samarbejdsform og samarbejdsfora. | **Kunden**  (Leverandør medvirker aktivt) |
| En række workshops, der giver Kunden en detaljeret indsigt i Leverandørens standardsystem og Leverandørens foreslåede løsninger af Kundens behov. | **Leverandøren**  (Kunden  medvirker aktivt) |
| En række workshops, der giver Leverandøren en mere detaljeret indsigt i Kundens forretningsgange og behov. | **Leverandøren**  (Kunden  medvirker aktivt) |
| En række workshops, der fastlægger de konkrete krav til oplysninger, som er nødvendige for at opsætte en pulje, inklusive ansøgning, afrapportering, breve osv. | **Leverandøren**  (Kunden  medvirker aktivt) |
| En række workshops, der giver mulighed for at aftale de konkrete specifikationer til it-miljøet, og som giver Kunden præcis og detaljeret viden for etablering af et it-miljø. | **Leverandøren**  (Kunden  medvirker aktivt) |
| En række workshops, der fastlægger en detaljeret tidsplan for alle aktiviteter i projektet | **Leverandøren**  (Kunden  medvirker aktivt) |
| Møder som fastlægger den endelige prøvestrategi | **Leverandøren**  (Kunden  medvirker aktivt) |
| Andre workshops, som projektledelsen finder nødvendige | **Leverandøren**  (Kunden  medvirker aktivt) |

## Udviklings- og implementeringsfase

Efter afklaringsfasens afslutning påbegyndes udviklings- og implementeringsfasen.  
Formålet med denne fase er at gennemføre den grundlæggende installation og systemopsætning, samt udvikle eventuel manglende funktionalitet, som skal implementeres i Systemet.

I denne fase etableres der i begyndelsen miljøer, og Systemet installeres på miljøerne.

Herefter foretages grundopsætning, og der etableres integrationer eller stubbe, således at integrationer kan anvendes.

I Udviklings- og implementeringsfasen skal Kundens centrale projektressourcer uddannes i Systemet, således at de aktivt kan medvirke i det projektforløb, hvor gennemgang og opsætning af Systemet foregår.

Projektet gennemføres som et forløb i et tæt samarbejde baseret på iterative principper.

Kundens projektressourcer deltager i projektets aktiviteter som nærmere beskrevet i afsnit 2.3.2.

Når udviklings- og implementeringsfasen er gennemført, har Leverandøren via test verificeret, at Systemet kan udføre de i Leverancebeskrivelsen beskrevne funktioner og Systemet er herefter klar til i testfasen at blive testet i brug af Kundens testorganisation.

Udviklings- og implementeringsfasen afsluttes ved Kundens godkendelse af funktionsprøven.

### Etablering af miljøer

Leverandøren skal i udviklings- og implementeringsfasen sikre, at Statens IT har de nødvendige informationer til, at de kan gennemføre etableringen og konfigurering af de nødvendige miljøer inklusive infrastruktur og basisprogrammel, samt sikre, at der er allokeret tilstrækkelig kapacitet til afviklingen af Systemet i overensstemmelse med det i bilag 02 anførte.

Leverandøren skal aktivt bistå Statens IT i arbejdet med at sikre, at de etablerede miljøer etableres og fungerer i henhold til Kontrakten og de konkrete behov, jf. bilag 03.

### Plan for fasen

I dette afsnit er arbejdsopgaver og ansvarsområder overordnet beskrevet.

De enkelte arbejdsopgavers indbyrdes rækkefølge er fastlagt i den detaljerede tids- og aktivitetsplan, jf. Appendiks C.

|  |  |
| --- | --- |
| **Arbejdsopgaver** | **Ansvarlig** |
| Etablering af et Udviklingsmiljø. På baggrund af de i afklaringsfasen fastsatte specifikationer etableres et Udviklingsmiljø, og standardsystemet installeres på dette miljø. | **Kunden**  (Leverandør medvirker aktivt)  Dog er Leverandøren med Kundens aktive bistand ansvarlig for installation af Leverancens Programmel. |
| Kunden leverer en prioriteret liste over puljer, der ønskes opsat, både for Udviklings-, Test- og Produktionsmiljøet. (Det er her forudsat, at opsætning ikke kan overføres mellem miljøer). | **Kunden** |
| Etablering af integrationer til brug for Udviklingsmiljø. Der udvikles stubbe eller etableres integrationer til andre testmiljøer, således at Udviklingsmiljøet kan gøre brug af integrationer. | **Leverandøren** |
| Konfiguration af Udviklingsmiljø. Den helt grundlæggende konfiguration af Udviklingsmiljøet opsættes. | **Leverandøren** |
| Eventuelle udviklingsopgaver, som er nødvendige, udvikles og implementeres i Udviklingsmiljøet. | **Leverandøren** |
| Kundens centrale projektressourcer uddannes i Systemet således, at de kan deltage som ressourcer i opsætning af puljer i Systemet. | **Leverandøren**  (Kunden  medvirker aktivt) |
| Der gennemføres et forløb med deltagelse af Leverandør og Kunde, hvor den konkrete opsætning af 25 puljer gennemgås og besluttes.  Leverandøren skal lede arbejdet, mens Kunden skal medvirke aktivt og være udførende på en del af arbejdet, jf. beskrivelser nedenfor | **Leverandøren**  (Kunden  medvirker aktivt) |
| De første 6 puljer opsættes af Leverandøren og testes løbende af Kunden. Når disse 6 puljer er godkendt af Kunden, fortsættes til de øvrige. | **Leverandøren**  (Kunden  medvirker aktivt) |
| De øvrige 19 puljer opsættes af Kunden med assistance fra Leverandøren. De testes løbende af Leverandøren og af Kundens testteam. | **Kunden**  (Leverandøren medvirker aktivt) |
| Kunden kan uden Leverandørens medvirken sætte yderligere puljer op i udviklingsmiljøet, hvis dette skønnes formålstjenligt. | **Kunden** |
| Etablering af et Testmiljø. På baggrund af de i Afklaringsfasen fastsatte specifikationer, samt senere erfaringer, etableres Testmiljø, og standardsystemet installeres på dette miljø. | **Kunden**  (Dog er Leverandøren med Kundens aktive bistand ansvarlig for installation af Leverancens Programmel) |
| Eventuelt Kundespecifikt Programmel implementeres i Testmiljøet. | **Leverandøren** |
| Etablering af integrationer til brug for Testmiljø. Der udvikles stubbe eller etableres integrationer til andre Testmiljøer, således at Testmiljøet kan gøre brug af integrationer. Integration til Navision skal være til Testmiljø. | **Leverandøren** |
| Konfiguration af Testmiljø. Den helt grundlæggende konfiguration af Testmiljøet opsættes. | **Leverandøren** |
| De udvalgte puljer, jf. ovenfor opsættes af Kunden i Testmiljøet til brug for testforløb. | **Kunden** |
| Der etableres testdata til brug for testforløb i Testmiljøet. | **Kunden** |
| Leverandøren gennemfører funktionsprøven i udviklingsmiljøet ved hjælp af de 25 opsatte puljer. | **Leverandøren** |

## Testfasen

Efter udviklings- og implementeringsfasens afslutning påbegyndes Kundens test af Systemet i testfasen. Formålet med testfasen er, at Kunden kan gennemføre og godkende ibrugtagningsprøven, som er en forudsætning for, at systemet kan ibrugtages hos Kunden.

Ibrugtagningsprøven gennemføres både i Testmiljø og Produktionsmiljøet.   
I Produktionsmiljøet foretages som en del af ibrugtagningsprøven en integrationstest og produktionstest.

Efter bestået ibrugtagningsprøve kan Systemet anvendes i Kundens daglige produktion, og Kunden vil i de oprettede puljer behandle ansøgninger.

Testfasen afsluttes ved Kundens godkendelse af ibrugtagningsprøven, jf. bilag 14.

### Plan for fasen

I dette afsnit er arbejdsopgaver og ansvarsområder overordnet beskrevet.

De enkelte arbejdsopgavers indbyrdes rækkefølge er fastlagt i den detaljerede tids- og aktivitetsplan, jf. Appendiks C.

|  |  |
| --- | --- |
| **Arbejdsopgaver** | **Ansvarlig** |
| Kunden gennemfører testcase i 1. testrunde iht. testdrejebog og indrapporterer fundne systemfejl til Leverandøren. | **Kunden** |
| Kunden retter eventuelle fejl i testcases (1. testrunde). | **Kunden** |
| Leverandøren retter systemfejl i Udviklingsmiljøet og transporterer fejlrettelser til testmiljøet (1. testrunde). | **Leverandøren** |
| Etablering af et produktionsmiljø. På baggrund af de fastsatte specifikationer samt senere erfaringer etableres et Produktionsmiljø, og standardsystemet installeres på dette miljø. | **Kunden**  (Dog er Leverandøren med kundens aktive bistand ansvarlig for installation af Leverancens Programmel). |
| Eventuel Kundespecifikt Programmel implementeres i Produktionsmiljøet. | **Leverandøren** |
| Etablering af integrationer til brug for Produktionsmiljø. Der etableres integrationer til eksterne systemer, således at Produktionsmiljøet kan gøre brug af integrationer. | **Leverandøren** |
| Konfiguration af Produktionsmiljø. Den helt grundlæggende konfiguration af Produktionsmiljøet opsættes. | **Leverandøren** |
| De opsatte puljer fra Testmiljøet overføres til produktionsmiljøet. | **Leverandøren** |
| Kunden gennemfører testcase i 2. testrunde iht. testdrejebog og indrapporterer fundne systemfejl til Leverandøren. | **Kunden** |
| Kunden retter eventuelle fejl i testcases (2. testrunde). | **Kunden** |
| Leverandøren retter systemfejl i Udviklingsmiljøet og transporterer fejlrettelser til Testmiljøet (2. testrunde). | **Leverandøren** |
| Opsætning af yderligere puljer gennemføres af Kunden i Produktionsmiljøet. | **Kunden** |
| Funktionel test gennemføres i Testmiljøet (del af ibrugtagningsprøven) | **Kunden** |
| Der gennemføres en integrationstest i Produktionsmiljøet for at sikre, at alle integrationer virker. (del af ibrugtagningsprøven) | **Kunden** |
| Der gennemføres en produktionstest for at sikre, at Produktionsmiljøet kan ibrugtages. (del af ibrugtagningsprøven) | **Kunden** |

## Opstartsfase

I opstartsfasen uddanner Kunden de første brugere i brug af Systemet og ibrugtager det i den daglige produktion.

Under opstartsfasen opsætter Kunden yderligere puljer.

Leverandøren etablerer et hypercare-setup, der sikrer ekstra fokus på systemet i fasen.

Opstartsfasen er afgrænset til 3 måneder, hvorefter Projektet overgår til afslutningsfasen.

### Plan for fasen

I dette afsnit er arbejdsopgaver og ansvarsområder overordnet beskrevet.

De enkelte arbejdsopgavers indbyrdes rækkefølge er fastlagt i den detaljerede tids- og aktivitetsplan, jf. Appendiks C.

|  |  |
| --- | --- |
| **Arbejdsopgaver** | **Ansvar** |
| Opsætning af puljer færdiggøres af Kunden i produktionsmiljøet. | **Kunden** |
| Den første bølge af brugere uddannes i Systemet. | **Kunden** |
| Systemet ibrugtages, og de første sager oprettes i Systemet. | **Kunden** |
| Leverandøren etablerer hypercare | **Leverandøren** |
| Kunden etablerer ligeledes en hypercare organisation som i særlig grad kan understøtte driften af systemet i en afgrænset periode. | **Kunden** |

## Afslutningsfase

Efter opstartsfasen påbegyndes afslutningsfasen samt den heri indeholdte driftsprøve.

Kunden vil i afslutningsfasen gennemføre uddannelse af de resterende brugere.

I sidste halvdel af afslutningsfasen vil Kundens projektgruppe overdrage Systemet til Kundens driftsorganisation

Når driftsprøven er bestået, afsluttes Afslutningsfasen, for så vidt angår Leverandørens særlige forpligtelser.

### Plan for fasen

I dette afsnit er arbejdsopgaver og ansvarsområder overordnet beskrevet.

De enkelte arbejdsopgavers indbyrdes rækkefølge er fastlagt i den detaljerede tids- og aktivitetsplan, jf. Appendiks C.

|  |  |
| --- | --- |
| **Arbejdsopgaver** | **Ansvar** |
| Kunden bibeholder en hypercare-organisation, som i særlig grad kan understøtte driften af systemet i en afgrænset periode. | **Kunden** |
| Den tredje bølge af brugere uddannes i Systemet. | **Kunden** |
| Driftsprøven gennemføres. | **Kunden** |
| Leverandøren yder support iht. bestemmelser i kontrakt vedr. normal drifts-situation. | **Leverandøren** |
| Kunden tager stilling til driftsprøven. | **Kunden** |
| Kunden overdrager driften af Systemet til driftsorganisationen. | **Kunden** |
| Projektet afsluttes. | **Kunden** |

# Hovedtidsplan

|  |  |
| --- | --- |
| **Milepæle og vigtigste aktiviteter** | **Dato** |
| Forventet kontraktindgåelse | Fra den 24.10 til den 27.10 2017 |
| **Afklaringsfasen** |  |
| Påbegyndelse af afklaringsfasen | [Udfyldes af Tilbudsgiver] |
| Afslutning af afklaringsfasen | [Udfyldes af Tilbudsgiver] |
| **Udviklings- og implementeringsfasen** |  |
| Bestået funktionsprøve | [Udfyldes af Tilbudsgiver] |
| **Testfasen** |  |
| Bestået ibrugtagningsprøve (overtagelsesprøve) | [Udfyldes af Tilbudsgiver]  *[Vejledning til Tilbudsgiver: bemærk, at der i testfasen skal afsættes fornøden tid til, at Kunden i overensstemmelse med det i afsnit 2.4.1. beskrevne skal kunne gennemføre 3 testrunder (min. 7 dage til hver testrunde) og særskilt godkendelse af dokumentation. Udstrækningen af testfasen skal tage højde for dette.]* |
| **Opstartsfase** |  |
| Afslutning af Opstartsfase | **3 måneder efter bestået ibrugtagningsprøve**  *[Vejledning til Tilbudsgiver: Kunden benytter i overensstemmelse med det i afsnit 2.5 anførte de tre måneder i opstartsfasen til opsætning af puljer og uddannelse af medarbejdere. Fasen kan som følge heraf ikke afkortes af Tilbudsgiver]* |
|  |  |
| **Afslutningsfasen** |  |
| Bestået driftsprøve | Frist følger af bilag 14 |

# Optioner

## Option 1-3 Indledning

Kontrakten indeholder 3 optioner (Option 1-3), der vedrører konvertering af data:

* Option 1: Konvertering af igangværende sager fra TAS – delmængde 1 af 3
* Option 2: Konvertering af igangværende sager fra TAS – delmængde 2 af 3
* Option 3: Konvertering af igangværende sager fra TAS – delmængde 3 af 3

Hver option omfatter konvertering af en vis mængde data, som er nærmere beskrevet i bilag 03.

Kundens bestilling af option 1-3 er struktureret i overensstemmelse med følgende: Option 1 skal altid bestilles først, herefter (eller samtidig) kan option 2 bestilles og endelig option 3. Option 3 kan således ikke bestilles, uden at option 1 og 2 ligeledes er bestilt.

Det nærmere forløb fra bestilling af option til godkendelse af Konverteringsproduktionsprøve og efterfølgende slutkonvertering til produktionsmiljøet er beskrevet i bilag 14. Konverteringsproduktionsprøven udgør overtagelsesprøven for option 1-3.

## Fælles regler for option 1-3

Af hensyn til Kundens løbende forretning skal konvertering af data til produktionsmiljøet gennemføres imellem [20. december og 2. januar]. Den egentlige konvertering gennemføres umiddelbart efter bestået konverteringsproduktionsprøve. Konverteringsproduktionsprøven skal således være gennemført og bestået senest den 19. december.

## Tidsplan for levering af option 1-3

Optionen indeholder en ret for Kunden til bestilling af konvertering af Kundens data som nærmere specificeret i bilag 03.

Optionen kan bestilles i hele Kontraktens løbetid. Optionen skal dog bestilles senest 4 år efter ibrugtagningsprøvens godkendelse.

Hvis Kunden bestiller Optioner i afklaringsfasen, er leverandøren forpligtet til at levere den eller disse som en integreret del af opstartsfasen, hvor tidspunktet for godkendelse af Ibrugtagningsprøven udgør dag 0, jf. nedenfor.

Optionen bestilles til levering som en Selvstændig Opgave.

Levering gennemføres i overensstemmelse med nedenstående relative tidsplan, der er gældende for alle optioner:

|  |  |
| --- | --- |
| **Relativ tidsplan for option 1-3** | **Leveringstid i dage** |
| Kundens bestilling af option | 0 |
| Leveringstid (antal dage fra bestilling indtil bestået konverteringsproduktionsprøve) | [Udfyldes af Tilbudsgiver] |

Leveringstiden er angivet relativt, så tidspunktet for Kundens bestilling udgør dag 0.

Efter Kundens bestilling af optionen udarbejder Leverandøren en detaljeret tids- og aktivitetsplan på baggrund af det i bilag 14 beskrevne konverteringsforløb.

*Vejledning til Tilbudsgiver: Hvis der f.eks. ovenfor anføres 20 dage, betyder det, at der løber 20 dage fra bestilling til det tidspunkt, hvor Leverandøren har bestået konverteringsproduktionsprøven for Optionen.*

Leverandøren estimerer nedenstående antal dage til gennemførelse af selve konverteringen til produktion opgjort efter tidspunktet for bestået konverteringsproduktionsprøve:

|  |  |
| --- | --- |
| **Gennemførelse konvertering til produktion** | **Leveringstid i dage** |
| Leveringstid (antal dage fra bestilling indtil bestået konverteringsproduktionsprøve) | [Udfyldes af Tilbudsgiver] |

*Vejledning til Tilbudsgiver: Som beskrevet i afsnit 4.2 skal konverteringen til produktion foregå i perioden [20. december og 2. januar]. Tilbudsgiver skal i sin tidsfastsættelse tage højde for dette.*

**Appendiks A Aktiviteter i afklaringsfasen**

*[Tilbudsgiver bedes beskrive de aktiviteter, som Kunden har fastlagt som en del af afklaringsfasen. Herudover bedes Tilbudsgiver særskilt beskrive yderligere aktiviteter, som det vurderes hensigtsmæssigt at gennemføre.]*

**Appendiks B Aktiviteter i perioden indtil afslutning af opstartsfasen**

*[Tilbudsgiver bedes beskrive de aktiviteter, der skal gennemføres frem til afslutning af opstartsfasen (aktiviteter i afklaringsfasen beskrives under appendiks A).*

*Tilbudsgiver bedes være særlig opmærksom på følgende:*

*Overtagelsesdatoen bør placeres således, at den ligger mindst 3 måneder før et årsskifte jf. bilag 1, appendiks d.*

*Kunden ønsker at anvende det nuværende TAS samtidig med Systemet i en overgangsfase jf. bilag 1, appendiks d.*

*Forpligtelsen til at levere hypercare i opstartsfasen som beskrevet i afsnit 2.5. ]*

**Appendiks C Detaljeret tids- og aktivitetsplan**

*[Tilbudsgiver bedes indsætte et oplæg til en detaljeret tids- og aktivitetsplan for projektforløbet frem til godkendt driftsprøve.*

*Tilbudsgiver bedes være særlig opmærksom på følgende:*

*Overtagelsesdatoen bør placeres således, at den ligger mindst 3 måneder før et årsskifte jf. bilag 1, appendiks d.*

*Kunden ønsker at anvende det nuværende TAS samtidig med Systemet i en overgangsfase jf. bilag 1, appendiks d.*

*Tidsplanen bedes indeholde alle væsentlige aktiviteter, der kan understøtte et hensigtsmæssigt leveranceforløb i overensstemmelse med Kontraktens bestemmelser.*

*Den detaljerede tidsplan skal udarbejdes på baggrund af de aktivitetsbeskrivelser, der fremgår af afsnit 2, og nøje beskrive de relevante tidsmæssige angivelser af, hvornår Kunden skal stille sit it-miljø til rådighed for Leverandøren. Den detaljerede tidsplan skal fremhæve/markere aktiviteter, der er særligt kritiske for projektforløbets fremdrift. Den detaljerede tidsplan bedes ligeledes vise ansvarsfordelingen mellem Leverandøren og Kunden i forhold til de anførte aktiviteter samt evt. særlige tidsmæssige frister knyttet til Kundens deltagelse. Endelig skal tidsplanen vise eventuelle eksterne afhængigheder og forudsætninger]*